Dash-dieet: Hier is vir jou 'n korrekte eetplan | Netwerk24
Deur Carryn-Ann Nel 23 Januarie 2018 07:22
Dit is vanjaar vir die agtste keer agtereenvolgens in Amerika aangewys as die beste dieet juis omdat dit soveel resultate gee sonder om spesifieke kos uit te skakel.
Die Dash-dieet of “Dietary Approaches to Stop Hypertension” is ’n eetpatroon wat oorspronklik ontwerp is om bloeddruk effektief te verlaag. Sedertdien is bewys dit is doeltreffend vir verslanking, verlaging van cholesterol, sowel as die behandeling en voorkoming van tipe 2-diabetes en kanker.
Anika Barnard, geregistreerde dieetkundige en praktykhoof van Cape Gate Dietitians, het spesiaal ’n week lange eetplan vir Netwerk24 uitgewerk. Foto: Verskaf
Anika Barnard, geregistreerde dieetkundige en praktykhoof van Cape Gate Dietitians, sê die eetpatroon behels die inname van groot hoeveelhede groente en vrugte, matige inname van laevet- of vetvrye suiwel en vleis, sowel as grane, peulgewasse, neute en sade. Dit beperk die inname van suiker, vette en olies.
Gevolglik is dit ’n hoëvesel-, matige-vet-dieet, ryk aan kalium, kalsium, magnesium en anti-oksidante.
“Dit is vanjaar vir die agste keer agtereenvolgens aangewys as die beste dieet juis omdat dit soveel resultate gee sonder om spesifieke kos uit te skakel.
“Dit word as ’n lewenslange oplossing beskryf. Dis so gebalanseerd en gesond dat kinders dit ook kan volg. Die dieet kan ook maklik aangepas word vir vegetariërs. Ek vind dat my pasiënte wat op die dieet is, mal is oor die kleurryke etes en versnaperinge. Hul voel tevrede, versadig en energiek en dis ’n groot pluspunt vir enige dieet.”
Annelie Smith, ’n geregistreerde dieetkundige van Impact Clinics Cape Town, sê in vergelyking met die tipiese Westerse dieet is die Dash-dieet ontwerp om bloeddruk te verminder vanweë die beperking van natrium en die hoë inname van plantvoedsel.
Annelie Smith, geregistreerde dieetkundige by Impact Clinics Cape Town Foto: Verskaf
Die volgende sewedag-spyskaart is spesiaal deur Barnard vir Netwerk24 opgestel.
“Die porsies is aangepas vir vroue van 18 jaar en ouer wat gewig wil verloor. Dis ’n generiese plan en moet eintlik volgens huidige gewig en doelwitte aangepas word.
“Die hoeveelheid gewig wat verloor kan word, hang af van persoon tot persoon afhangende van hoeveel gewig jy het om te verloor, hoe aktief en hoe oud jy is.
“’n Gesonde, gebalanseerde dieet met ’n vermindering in die totale energie-inname sal egter wel lei tot gewigsverlies. “Die beste is om te mik vir 0,5- tot 1 kg-gewigsverlies per week. Dis beter om 5% tot 10% van jou liggaamsgewig te verloor en dit minstens ses maande lank af te hou as om meer te verloor en weer die gewig op te tel.”
Meer oor: Gesondheid | Eetplan | Leefstyl | Gewigsverlies | Somerlyf
Dash-dieet is eintlik net ’n gesonde eetplan
Weight Watchers laat Oprah se beursie bult
Kry jou somerlyf: Slank met sop
Kry jou somerlyf: Dit gaan goed met ons finaliste